### | | | | --- | --- | | | | | --- | | **Byråd** 23. maj 2017 Sagsnr. 710-2017-8163 Dok.nr. 710-2017-127450 Julie Lauritsen | | 66.                 Ekspropriation af ejendomme - Dommerparken Hammel - Åbent

###

|  |  |
| --- | --- |
| Tidl. politisk behandling | BY, 30.08.16, pkt. 142 |
| Forventet sagsgang | BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ekspropriation af
ejendomme i Dommerparken i Hammel, svarende til et samlet areal på ca. 8.000 m2.
Ekspropriationen skal sikre realiseringen af lokalplan nr. 368 for
Dommerparken, herunder opførelse af et nyt plejecenter, etablering af
adgangsvej fra [adresse] til plejecenteret samt etablering af sti, grønt
område og støjvold.

30. august 2016 godkendte Byrådet at igangsætte ekspropriationsprocedure
med henblik på erhvervelse af de lokalplanlagte dele af ejendommene matr.nr.
5be, 19dh, 19dg, 20ai og 5h, alle [adresse], Hammel, såfremt der ikke kunne
opnås frivillige aftaler med ejerne.

Efter en dialog med ejerne af ejendommene har det vist sig
ikke at være muligt at opnå frivillige aftaler med alle ejerne. På den baggrund
har Teknik og Kultur 18. april 2017, som led i ekspropriation afholdt
åstedsforretning i området, hvor ejerne blev præsenteret for projektet, der
skal realisere lokalplanen. Her havde ejerne mulighed for at komme med
bemærkninger til ekspropriationen af deres ejendomme.

Byrådet godkendte 28. marts 2017 projektet for det nye
plejecenter i Hammel. Den endelige placering af det nye plejecenter gør, at det
er nødvendigt, at ekspropriationen desuden omfatter mindre dele af matr.nr.
20ak, 3af og 3e. Den nærmere fastlæggelse af adgangsvejen til Dommerparken fra
[adresse] gør, at ekspropriationen også omfatter matr.nr. 5g.

Åstedsforretningen omfattede derfor alle de ejendomme, der
fremgår af vedlagte ekspropriationsplan af 17. marts 2017.

Ejerne havde indtil 16. maj 2017
mulighed for at komme med eventuelle supplerende bemærkninger til ekspropriationen
af deres ejendomme. Endvidere har ejerne haft mulighed for at fremkomme med
synspunkter, som ejerne finder bør have betydning for erstatningens
fastsættelse.

**VURDERING**

Ejerne fremkom med bemærkninger
under åstedsforretningen, og det bemærkes, at ejerne af Tagdækkervej 8
(matr.nr. 20 ai) har betvivlet, at kommunen har behov for det pågældende areal.
Ejerne betvivlede nødvendigheden af vejadgangens bredde langs ejendommens
østlige skel og nødvendigheden af størrelsen af arealet til parkering ved
plejecenteret. Teknik og Kultur har dokumenteret behovet for at ekspropriere den
del af ejendommen. Der henvises til vedlagte brev af 8. maj 2017 til ejerne.

Dialogen med ejerne under
åstedsforretningen betyder, at der arbejdes videre med grundlaget og vilkårene
for at ekspropriere Tagdækkervej 3 (matr.nr. 5be) og [adresse]
19dg). Derfor vil ekspropriation af de to ejendomme blive forelagt senere i en
særskilt sag, med mindre der kan opnås enighed om en overtagelse.

Som følge af ovenstående vil
ekspropriationen omfatte dele af følgende ejendomme:

· 1.571 m2 af matr.nr. 19dh, [adresse] 4.229 m2 af matr.nr. 20ai, Tagdækkervej 8

· 124 m2 af matr.nr. 20ak, Tagdækkervej 10

· 10 m2 af matr. nr. 5g, [adresse]· 1.734 m2 af matr.nr. 5h, [adresse] 87 m2 af matr.nr. 3af, Anbækvej 16A

· 197 m2 af matr.nr. 3e, [adresse] og Kultur vurderer, at
ekspropriationen skal omfatte ovennævnte ejendomme for, at lokalplanen kan
realiseres. Derfor bør ekspropriationen gennemføres.

Såfremt Byrådet godkender
ekspropriationen meddeles dette skriftligt til ejerne, som kan påklage
beslutningen til Planklagenævnet indenfor en frist på fire uger. Hvis ejeren
ikke klager til nævnet kan projektet realiseres efter klagefristens udløb, så
det alene er erstatningsspørgsmålet, der skal afgøres.

**ØKONOMI**

Der blev under åstedsforretningen
ikke opnået forlig om erstatningens størrelse for ejendommene, som er omfattet
af ekspropriationen.

Under åstedsforretningen havde
ejerne mulighed for at fremkomme med deres eventuelle prisforventninger.
Ejernes prisforventning er således noteret og vil indgå i kommunens vurdering
af, om der kan opnås enighed om erstatningerne.

Derfor vil spørgsmålet om
erstatning i det omfang, der ikke kan opnås enighed, blive henvist til
Taksationskommissionens afgørelse.

Forslag til fastsættelse af
erstatningsbeløb vil blive fremlagt for Byrådet senere i en lukket sag af
hensyn til kommunens økonomiske interesser.

**INDDRAGELSE**

Ekspropriationsprocessen,
herunder inddragelse af ejerne m.fl., sker efter de fastlagte regler i
lovgivningen.

**INDSTILLING**

Kommunaldirektøren indstiller til Byrådet:

1. At
godkende ekspropriation af dele af følgende ejendomme,
matr. nr. 20ai, 20ak, 5g, 5h, 19dh, 3e, 3af, [adresse], Hammel, som fremgår af
ekspropriationsplan af 17. marts 2017.

**BESLUTNING**

**Bilag**

|  |  |
| --- | --- |
| Samlet protokol vedr. åstedsforretning Dommerparken, 18. april 2017 | 710-2017-104703 |
| Ekspropriationsplan Dommerparken af 17. marts 2017 | 710-2017-127603 |
| Tagdækkervej 8 - nødvendigheden af arealets omfang | 710-2017-118312 |